14/10/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Información pública

Examinado o expediente instruído a instancias da empresa REPSOL BUTANO, S. A., con enderezo para efectos de notificacións na rúa Enrique Mariñas, 36, 2° andar, local 1, 15009 - A Coruña, resultan os seguintes Primeiro.- Con respecto á autorización da distribución de GLP (Gases Licuados do Petróleo) canalizado no termo municipal de Melide (A Coruña), promovida pola empresa Repsol Butano, S. A., ditáronse os seguintes actos administrativos: - Con data 1 de outubro de 1997 a Consellería de Industria e Comercio outorgou a Repsol Butano, S. A. a concesión administrativa para a prestación do servizo público de subministración de gas propano comercial no termo municipal de Melide (A Coruña). - Con data 15 de xaneiro de 1999 a Dirección Xeral de Industria resolveu aprobar o proxecto de estación de almacenamento e rede xeral de distribución para a subministración pública de gas propano comercial no municipio de Melide (A Coruña). Segundo.- 0 2 de xullo de 2008 a empresa Repsol Butano, S. A. solicitou a modificación do proxecto de execución das instalacións de almacenamento e distribución de GLP para a subministración de gas canalizado ao núcleo urbano de Melide (A Coruña), para o que presentou o preceptivo proxecto das instalacións. As características básicas das instalacións son as seguintes: • Estación de almacenamento: Situarase na parcela comprendida entre a piscina municipal e a pista polideportiva, dentro do propio municipio de Melide, e estará composta por dous depósitos soterrados cunha capacidade unitaria de 24,35 m3 e demais instalacións complementarias de valvulería, vaporización, regulación e control da presión. As características fundamentais de cada depósito son: - Marca: LAPESA - Modelo: LP 24 - Forma: cilíndrica horizontal (fondos: casquetes semielípticos) - Lonxitude: 10.700 mm - Diámetro exterior: 1.750 mm - Volume: 24.350 l - Presión máxima de traballo: 20 bar • Rede de distribución: A rede de distribución deséñase para admitir a distribución tanto de propano comercial en fase gasosa como de gas natural. A distribución de gas aos consumidores realizase a través dunha rede única que, partindo da estación de almacenamento de GLP, ramificase ata chegar a cada un dos consumidores por un único camiño. A rede de distribución estará formada por tubaxe de polietileno de media densidade SDR-11, en diámetros de 110, 90, 63 e 40 mm, e terá unha lonxitude de 4.610 metros aproximadamente. Trátase dunha rede de presión máxima de operación (MOP) ≤ 5 bar. O seu orzamento ascende á cantidade de douscentos nove mil novecentos cincuenta e sete euros con oitenta e catro céntimos (209.957,84.-€). Segundo.- 0 7 de maio de 2010 a Dirección Xeral de Industria, Enerxía e Minas resolveu someter a información pública a solicitude de autorización administrativa e aprobación do proxecto de referencia, que se publicou no DOG do 14/06/10, no BOP de A Coruña do 04/06/10 e nos xornais El Correo Gallego e La Voz de Galicia do 08/06/10. Dita resolución tamén estivo exporta ao público no taboleiro de anuncios do concello de Melide durante o prazo de vinte días, entre o 23 de xullo e o 14 de agosto de 2010. Durante o período de información pública non se presentaron alegacións. Terceiro.- 0 30 de xullo de 2008 a Delegación Provincial da Consellería de Innovación e Industria de A Coruña informou favorablemente o proxecto de referencia. Primeiro.- A Dirección Xeral de Industria, Enerxía e Minas é a competente para resolver este expediente con fundamento no Estatuto de Autonomía de Galicia, no Real decreto 2563/1982, de 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas, no Decreto 132/1982, de 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio, e no Decreto 324/2009, de 11 de xuño, polo que se establece a estrutura orgánica da Consellería de Economía e Industria, en relación coa Lei 34/1998, de 7 de outubro, do sector de hidrocarburos. Segundo.- O citado proxecto cumpre coas esixencias regulamentarias fixadas no Real decreto 919/2006, de 28 de xullo, polo que se aproba o regulamento técnico de distribución e utilización de combustibles ganosos e as súas instrucións técnicas complementarias IGC 01 a 11. Terceiro.- No expediente instruido ao efecto cumpríronse os trámites regulamentarios. Vistos os preceptos legais citados e os demais de pertinente e xeral aplicación, esta dirección xeral Outorgar á empresa REPSOL BUTANO, S. A. a autorización administrativa e aprobar o novo proxecto de execución das instalacións de almacenamento e distribución de GLP para a subministración de gas canalizado no núcleo urbano de Melide (A Coruña), de acordo coas seguintes condicións: Primeira.- Repsol Butano, S. A. constituirá no prazo de dous meses, a contar dende o momento do outorgamento da autorización, unha fianza por valor de 4.199,16 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 46 bis, apartado 5° da Lei 34/1998, de 7 de outubro. Dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11, apartado 3° do Decreto 1775/1967, de 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda.- As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade, e deberán preverse para responder aos avances tecnolóxicos no eido do gas e lograr abastecementos flexibles e seguros. Terceira.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Cuarta.- As instalacións que se autorizan realizaranse de acordo coas especificacións e planos que figuran no proxecto presentado pola empresa distribuidora (visado no Colexio Oficial de Enxeñeiros Técnicos Industriais — Delegación de A Coruña, con n° 82378 e data 28/03/08) e subscrito polo enxeñeiro técnico industrial D. Sassi Maximo Fernando Choulit Pristavu (Colexiado n° 358). Quinta.- Unha vez construídas as instalacións autorizadas, Repsol Butano, S. A. deberá presentar a solicitude de posta en marcha ante o Departamento Territorial de A Coruña da Consellería de Economía e Industria (en adiante, departamento territorial), quen deberá estendela, previas as comprobacións técnicas que considere oportunas. Previamente ao levantamento da acta de posta en marcha, o departamento territorial solicitará á empresa distribuidora os ensaios e probas oportunas, así como o certificado de dirección e remate de obra, no que conste que a construción e montaxe das instalacións se efectuaron de acordo cos proxectos correspondentes, acreditando así mesmo, expresamente, o cumprimento das condicións técnicas e prescricións regulamentarias de aplicación. Sexta.- Repsol Butano, S. A. deberá iniciar a subministración de gas no prazo dun mes, contado a partir da data na que o departamento territorial formalice a acta de posta en marcha. Sétima.- A autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarios para realizar as instalacións aprobadas. Oitava.- A Administración resérvase o dereito a deixar sen efecto a presente autorización por calquera das causas sinaladas no artigo 34, apartado 1° do Decreto 1775/1967, de 22 de xullo, por incumprimento das condicións estipuladas, pola facilitación de datos inexactos ou por calquera outra causa excepcional que o xustifique. Contra a presente resolución, que non pon fin á vía administrativa, poderá interpoñerse, no seu caso, recurso de alzada ante o conselleiro de Economía e Industria, no prazo dun mes a partir do día seguinte á súa notificación. O director xeral de Industria, Enerxía e Minas Asdo.: Ángel Bernardo Tahoces